PATVIRTINTA

 Viešosios įstaigos Lazdijų sporto centro

 direktoriaus 2020 m. kovo 23 d.

 įsakymu Nr. LSCV1- 17

**VIEŠOSIOS ĮSTAIGOS LAZDIJŲ SPORTO CENTRO 2020 METŲ VEIKLOS PLANAS**

**I. BENDROJI INFORMACIJA**

Viešosios įstaigos Lazdijų sporto centro (toliau – centras) 2020 metų veiklos planas (toliau – planas) parengtas atsižvelgiant į viešosios įstaigos Lazdijų sporto centro 2020-2023 metų strateginį veiklos planą, bendruomenės poreikius ir nustato metinius centro tikslus ir uždavinius, apibrėžia prioritetus ir priemones uždaviniams vykdyti.

 Centro 2020 m. veiklos planas atitinka Lazdijų rajono savivaldybės 2011 – 2020 metų strateginio plėtros plano ilgalaikio prioriteto „Žmogiškųjų išteklių ir socialinė plėtra“ strateginius tikslus – „Užtikrinti kokybišką ir efektyvią švietimo sistema“ ir „Užtikrinti laisvalaikio praleidimo formų įvairovę“, centro bendruomenės poreikius, socialinės aplinkos ypatumus.

 Įgyvendinant 2019 metų veiklos planą pasiekti numatyti tikslai ir uždaviniai:

 Sudarytos sąlygos vaikams ir jaunimui kultivuoti pasirinktą sporto šaką. Vykdomas sporto auklėjamasis darbas, sportinio meistriškumo tobulinimas. Siekiant sportinio meistriškumo, sudarytos sąlygos dalyvauti respublikinėse ir tarptautinėse varžybose.

 2019 m. viešosios įstaigos Lazdijų sporto centro užsiėmimus lankė 637 sportuojantieji. Iš jų: 407 bendrojo ugdymo mokyklų moksleiviai ir 230 suaugusiųjų. Lazdijuose veikė aerobinės gimnastikos, krepšinio, tinklinio, kūno rengybos skyriai, Veisiejuose - jėgos trikovės, futbolo, stalo teniso.

 Aukštų sportinių rezultatų siekimas buvo įgyvendinamas vykdant sporto šakų mokymo programas, dalyvaujant Lietuvos sporto šakų federacijų, asociacijų bei lygų organizuojamose įvairiose tarptautinėse, respublikinėse varžybose, čempionatuose bei pirmenybėse, o taip pat įvairiuose draugiškuose turnyruose ir kituose sporto renginiuose.

 Puikių sportinių rezultatų 2019 m. pasiekė aerobinės gimnastikos, jėgos trikovės, krepšinio, tinklinio atstovai Lietuvos pirmenybėse, čempionatuose ir tarptautinėse varžybose iškovoję prizines vietas. Geriausi sporto centro sportininkai garsino Lazdijų rajono vardą ne tik Lietuvoje, bet ir už jos ribų. Nojus Jarmala (trenerė Gintarė Sabaliauskienė) dalyvavo Tarptautinėse jaunimo aerobinės gimnastikos taurės varžybose Portugalijoje (5 vieta), Didžiojoje Britanijoje (1 vieta), Bulgarijoje (4 vieta), Europos jaunimo čempionate Azerbaidžiane (9 vieta). Rokas Burba (treneris Artūras Mačionis) - Pasaulio jėgos trikovės jaunių čempionate Tokijuje (4 vieta), Kanadoje (2 vieta), Europos jaunių čempionate Čekijoje (2 vieta), Europos jaunimo čempionate Suomijoje (4 vieta). Vaikinų (2005-2006 m.g.) krepšinio komanda (treneris Ričardas Čepononis) dalyvavo tarptautiniame turnyre Bulgarijoje (1 vieta) ir Lenkijoje (3 vieta).

 Tobulinant ugdymo aplinką buvo sudarytos optimalios treniruočių sąlygos, atnaujintas inventorius. Atlikus pastato, esančio Dzūkų g. 1, antrojo aukšto patalpų kapitalinį remontą 2019 m. sausio 9 d. buvo atidaryta nauja kūno rengybos treniruoklių salė ir sutvarkytos aerobinės gimnastikos salės.

 Viešoji įstaiga Lazdijų sporto centras nuolat palaiko ryšius su kitų rajonų ir miestų sporto organizacijomis, Lietuvos mokinių neformaliojo švietimo centru, Lazdijų rajono savivaldybės bendrojo ugdymo mokyklomis ir Lazdijų rajono savivaldybės įstaigomis.

 Plėtojant sportinę veiklą bendrojo ugdymo mokyklų moksleivių tarpe vykdėme įvairių sporto šakų varžybas: „Drąsūs, stiprūs, vikrūs” 3-4 ir 5-6 kl., lengvosios atletikos kroso, keturkovės, šaškių, futbolo 5x5, salės futbolo, krepšinio, krepšinio 3x3, kvadrato 3-4 ir 5-6 kl., stalo teniso, smiginio. Organizavome Lietuvos kūno kultūros ženklo normatyvų laikymą.

 Lazdijų rajono savivaldybės gyventojams buvo organizuojamos Lazdijų rajono savivaldybės krepšinio pirmenybės, salės futbolo pirmenybės, stalo teniso pirmenybės, šachmatų pirmenybės, tinklinio pirmenybės, paplūdimio tinklinio pirmenybės. Taip pat vykdėme Lazdijų rajono savivaldybės seniūnijų ir bendruomenių sporto žaidynes, kuriose seniūnijų sportininkai galėjo išbandyti jėgas krepšinio 3x3, paplūdimio tinklinio, stalo teniso, futbolo, smiginio varžybose. Seniūnijų komandos, atskirose sporto šakose iškovojusios pirmąsias vietas, dalyvavo 2019 m. XII Lietuvos seniūnijų sporto žaidynėse, kuriose bendroje užskaitoje iškovota 9 vieta iš 39 dalyvavusių rajonų. Rajoninėse suaugusiųjų varžybose dalyvavo 1544 dalyviai, respublikinėse – 1103 dalyviai. Rajoninėse moksleivių varžybose dalyvavo 961 dalyviai, respublikinėse – 1997 dalyviai.

 Informaciją apie centro veiklą teikėme internetinėje svetainėje, socialiniuose tinkluose ir rajoninėje spaudoje.

**II. TIKSLAI IR UŽDAVINIAI**

Lazdijų rajono savivaldybės 2020 – 2022 metų strateginio veiklos plano vienas iš tikslų – užtikrinti švietimo, kultūros, turizmo ir sporto plėtrą bei kokybę, socialinį saugumą, sveikatos priežiūrą.

Viešosios įstaigos Lazdijų sporto centro 2020 m. veiklos plano numatyti tikslai ir uždaviniai:

 1 tikslas: Užtikrinti kokybišką sportinį ugdymą.

 Uždaviniai:

 1. Sudaryti sąlygas moksleiviams lankyti centre kultivuojamų sporto šakų treniruotes.

 2. Tobulinti ugdymo aplinką.

 3. Tobulinti trenerių profesines kompetencijas.

 4. Gerinti materialinę bazę.

 2 tikslas: Organizuoti bei skatinti rajono gyventojų fizinį aktyvumą ir sportą.

 Uždaviniai:

 1. Plėtoti sportinę veiklą bendrojo ugdymo mokyklų moksleivių tarpe.

 2. Plėtoti sportinę veiklą suaugusiųjų tarpe.

 3. Informavimo priemonėmis skatinti gyventojų fizinį aktyvumą ir domėjimąsi sveika gyvensena.

**III. PRIEMONĖS**

 Plane numatytos veiklos ir priemonės įgyvendina Lazdijų rajono savivaldybės strateginio veiklos plano Švietimo ir sporto plėtojimo programos uždavinius ir priemones.

**IV. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | **Užtikrinti kokybišką sportinį ugdymą.** | Centre kultivuojamų sporto šakų skaičius, 7 vnt. Centro užsiėmimus lankančių moksleivių skaičius, ≥ 410 vnt.Respublikinėse varžybose dalyvavusių moksleivių skaičius, ≥ 2000 vnt. |
| **1.1.** | **Uždavinys.Sudaryti sąlygas moksleiviams lankyti centre kultivuojamų sporto šakų treniruotes.** |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| 1.1.1 | Komplektuoti Lazdijų sporto centre kultivuojamų sporto šakų pradinio rengimo, meistriškumo ugdymo, meistriškumo tobulinimo ir bendrojo fizinio rengimo mokymo grupes, išlaikant sporto šakos tęstinumą. | Mokomųjų grupių skaičius; 25 vnt.Kultivuojamų sporto šakų skaičius; 7 vnt.Centro užsiėmimus lankančių moksleivių skaičius, ≥ 410 vnt. | Direktorius,direktoriaus pavaduotojas ugdymui | 2020 m. rugsėjo mėn. | Asignavimai darbuotojų darbo užmokesčiui |
| 1.1.2. | Parengti ugdymo planą. | Parengtas ugdymo planas. | Direktoriaus pavaduotojas ugdymui | 2020 m. rugpjūčio mėn. | Asignavimai darbuotojų darbo užmokesčiui |
| 1.1.3. | Sudaryti metinius sportinio ugdymo grupių treniruočių planus. | Sudaryti metiniai sportinio ugdymo grupių treniruočių planai, 100 proc. | Direktoriaus pavaduotojas ugdymui, treneriai | 2020 m. rugsėjo mėn. | Asignavimai darbuotojų darbo užmokesčiui |
| 1.1.4. | Parengti metinį vykdomų sportinių renginių planą. | Parengtas metinis vykdomų sportinių renginių planas. | Sporto vadybininkas | 2020 m. sausio mėn. | Asignavimai darbuotojų darbo užmokesčiui |
| **1.2.** | **Uždavinys. Tobulinti ugdymo aplinką.** |
| 1.2.1. | Pagal galimybes aprūpinti sportiniu inventoriumi, sportinėmis reprezentacinėmis aprangomis.  | Įsigyto inventoriaus ir sportinių aprangų komplektų skaičius ≥ 50 vnt. | Direktorius, ūkvedys | Visus metus | Biudžeto lėšos |
| 1.2.2. | Dalyvauti projektinėje veikloje siekiant aprūpinti atskiras sporto šakas inventoriumi.  | Projektų skaičius ≥ 2 vnt. | Sporto vadybininkas | Visus metus | Projekto lėšos, Biudžeto lėšos. |
| 1.2.3. | Sudaryti visų centro ugdymo grupių mokiniams optimalias treniruočių sąlygas. | Sudarytas optimalus treniruočių tvarkaraštis. | Direktoriaus pavaduotojas ugdymui | Visus metus | Biudžeto lėšos. |
| 1.2.4. | Sudaryti visų centro ugdymo grupių mokiniams optimalias sąlygas dalyvauti jų pasirengimo lygį atitinkančiose varžybose: čempionatuose, žaidynėse, pirmenybėse. | Moksleivių, dalyvavusių respublikinėse varžybose, skaičius ≥ 2000 vnt. | Direktorius | Visus metus | Biudžeto lėšos. |
| **1.3.** | **Uždavinys. Tobulinti trenerių profesines kompetencijas.** |
| 1.3.1 | Trenerių kvalifikacijos kėlimas. | Ne mažiau kaip 2 dienas per metus treneriai kels kvalifikaciją seminaruose, kursuose.  | Direktoriaus pavaduotojas ugdymui, treneriai | Visus metus | Biudžeto lėšos. |
| 1.3.2. | Trenerių veiklos vertinimas. | Parengta trenerių ugdytinių pasiekimų rezultatų suvestinė.Trenerių, įgijusių kvalifikacinę kategoriją, skaičius ≥ 1 vnt. | Direktoriaus pavaduotojas ugdymui | Visus metus | Biudžeto lėšos. |
| **1.4.** | **Uždavinys. Gerinti materialinę bazę.** |
| 1.4.1. | Įsigyti reikiamą sportinį inventorių. | Įsigyti treniruoklius jėgos trikovės salei Veisiejuose, įvairaus sportinio inventoriaus sporto šakoms. ≥ 20 vnt.  | Direktorius,ūkvedys | Visus metus | Projekto lėšos.Biudžeto lėšos. |
| 1.4.2. | Prižiūrėti turimą sporto bazę ir atlikti einamąjį remontą. | Tvarkinga ir saugi sporto bazė. | Direktorius, ūkvedys. | Visus metus | Biudžeto lėšos |
| **2.** | **Organizuoti bei skatinti rajono gyventojų fizinį aktyvumą ir sportą.**  | Centro užsiėmimus lankančiųjų suaugusiųjų skaičius ≥ 230 vnt.Varžybose dalyvavusių suaugusiųjų skaičius, ≥ 2650 vnt.Rajoninėse varžybose dalyvavusių moksleivių skaičius, ≥ 950 vnt. |
| **2.1.** | **Uždavinys. Plėtoti sportinę veiklą bendrojo ugdymo mokyklų moksleivių tarpe.** |
| 2.1.1. | Lazdijų rajono bendrojo ugdymo mokyklų atskirų sporto šakų varžybų vykdymas. | Parengti atskirų sporto šakų varžybų nuostatai.Rajoninėse moksleivių varžybose dalyvavusių moksleivių skaičius ≥ 950 vnt. | Direktoriaus pavaduotojas ugdymui,sporto vadybininkas | Visus metus | Asignavimai darbuotojų darbo užmokesčiui |
| 2.1.2. | Lietuvos mokyklų sporto žaidynių vykdymas. | Komandų, dalyvavusių Lietuvos mokyklų žaidynių varžybose, skaičius ≥ 10 vnt. | Direktoriaus pavaduotojas ugdymui,sporto vadybininkas | Visus metus | Asignavimai darbuotojų darbo užmokesčiui |
| 2.1.3. | Lietuvos kūno kultūros ženklo normatyvų laikymo vykdymas. | Moksleivių, laikiusių Lietuvos kūno kultūros ženklo normatyvus, skaičius, ≥ 35 vnt. | Direktoriaus pavaduotojas ugdymui,sporto vadybininkas | Visus metus | Asignavimai darbuotojų darbo užmokesčiui |
| **2.2.** | **Uždavinys. Plėtoti sportinę veiklą suaugusiųjų tarpe.** |
| 2.2.1. | Populiarių rajone sporto šakų (krepšinis, futbolas, tinklinis ir kt.) varžybų vykdymas.  | Rajoninėse varžybose dalyvavusių suaugusiųjų skaičius, ≥1650 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| 2.2.2. | Rengti kasmetinius, tradicinius sporto renginius.  | Renginių skaičius; ≥5 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| 2.2.3. | Dalyvauti respublikiniuose renginiuose. | Respublikinėse varžybose dalyvavusių suaugusiųjų skaičius, ≥1000 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| 2.2.4. | Pagal galimybes sudaryti sąlygas sistemingai sportuoti. | Lazdijų sporto centre reguliariai sportuojančių suaugusiųjų asmenų skaičius, ≥230 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| **3.** | **Uždavinys. Informavimo priemonėmis skatinti gyventojų fizinį aktyvumą ir domėjimąsi sveika gyvensena.** |
| 3.1. | Sporto centro internetiniame puslapyje skelbti informaciją apie sporto renginius ir sportininkų pasiekimus. | Centro internetinių svetainių skaičius, 1 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |
| 3.2. | Bendradarbiaujant su žiniasklaida skelbti straipsnius sporto tematika.  | Straipsnių spaudoje skaičius, 25 vnt. | Sporto vadybininkas,treneriai | Visus metus | Asignavimai darbuotojų darbo užmokesčiui |

PRITARTA:

Centro tarybos 2020 m. kovo 12 d.

posėdžio protokoliniu nutarimu Nr.7

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_